b'\n_START_ARTICLE_\nMali podkvasti hudournik\n_START_SECTION_\nOpis in zunanji videz\n_START_PARAGRAPH_\nMali podkvasti hudourniki imajo zelo kratke noge in jih rabijo le za oprijemanje na navpi\xc4\x8dne povr\xc5\xa1ine. Svoja gnezda gradijo v skalnatih razpokah v pe\xc4\x8dinah ali votlih drevesih. Nikoli se prostovoljno ne naselijo na tla in ve\xc4\x8dino \xc5\xbeivljenja pre\xc5\xbeivijo v zraku z lovom na \xc5\xbeu\xc5\xbeelke._NEWLINE_Mali podkvasti hudournik je srednje velik pti\xc4\x8d, po velikosti podoben planinskemu hudourniku (Tachymarptis melba), vendar je druga\xc4\x8dne gradnje z masivnej\xc5\xa1im sodastim telesom. Ve\xc4\x8dinoma so \xc4\x8drni razen belega \xc4\x8dela, grla in podrepja. Bela barva se razteza na boka, hrbti\xc5\xa1\xc4\x8de pa je nekoliko bledorjavo. Dol\xc5\xbeina telesa je od 190 do 220\xc2\xa0mm, masa od 100 do 175\xc2\xa0g, dol\xc5\xbeina krila od 198 do 220\xc2\xa0mm, razpon kril od 480 do 550\xc2\xa0mm.\n_START_SECTION_\nAreal in obmo\xc4\x8dje raz\xc5\xa1irjenosti\n_START_PARAGRAPH_\nTi hudorurniki valijo v skalnatih gorovjih v Osrednji Aziji in ju\xc5\xbeni Sibiriji. Raz\xc5\xa1irjen je v Avstraliji, Bruneju, Butanu, Indiji, Indoneziji, Japonskem, Kambod\xc5\xbei, Kitajskem, obeh Korejah, Laosu, Maleziji, Mongoliji, Nepalu, Novi Zelandiji, Pakistanu, Rusiji, Tajski, Vzhodnem Timorju in Vietnamu._NEWLINE_Vrsta je selitvena in prezimuje na Indijski podcelini, Jugovzhodni Aziji in Avstraliji. V Zahodni Evropi je redko potepu\xc5\xa1ka, vendar so jo opazili na Norve\xc5\xa1kem, \xc5\xa0vedskem in Veliki Britaniji. Opazili so jo tudi na Finskem, Irskem, Malti, \xc5\xa0paniji, Maldivih, Mauritiusu, Novi Kaledoniji, Sej\xc5\xa1elih in ZDA (v glavnem na alja\xc5\xa1kih Pribilof Islands)._NEWLINE_Junija 2013 so pti\xc4\x8da opazili v Zdru\xc5\xbeenem kraljestvu, prvi\xc4\x8d po 22-ih letih. Priletel je v manj\xc5\xa1o vetrno turbino na otoku Harris v \xc5\xa1kotskih Zunanjih Hebridih, in poginil, njegovo telo pa so odnesli na konzervacijo v muzej.\n_START_SECTION_\nSistematika\n_START_PARAGRAPH_\nRod podkvastih hudournikov (Hirundapus) je dobil ime po svojem iglastem koncu repa, ki ni razcepljen kot pri tipi\xc4\x8dnih hudournikih rodu hudournikov (Apus), ampak je odrezan ravno. Latinska beseda hirundo pomeni lastovka, lastovica, beseda cauda rep, beseda acutus pa oster, \xc5\xa1pi\xc4\x8dast, bridek. Str\xc5\xbeen vsakega krmilnega peresa na repu izstopa od 3 do 5\xc2\xa0mm navzven v obliki igle._NEWLINE_Vrsta ima dve podvrsti: H. c. caudacutus in H. c. nudipes. H. c. nudipes se nana\xc5\xa1a predvsem na podvrsto v Himalaji.'